Source: http://docplayer.fi/959502-408-vapaaehtoinen-elakevakuutus-ja-verotus-katsaus-kirjallisuuteen-ja-empiirinen-kuva-vapaaehtoisen-elakesaastamisen-kehityksesta.html
Timestamp: 2018-05-21 13:26:15+00:00
Document Index: 7471096

Matched Legal Cases: ['kko ', 'KKO ', 'KKO ', 'kko ', 'kko ', 'kko ', 'kko ']

408 VAPAAEHTOINEN ELÄKEVAKUUTUS JA VEROTUS Katsaus kirjallisuuteen ja empiirinen kuva vapaaehtoisen eläkesäästämisen kehityksestä - PDF
408 VAPAAEHTOINEN ELÄKEVAKUUTUS JA VEROTUS Katsaus kirjallisuuteen ja empiirinen kuva vapaaehtoisen eläkesäästämisen kehityksestä
Download "408 VAPAAEHTOINEN ELÄKEVAKUUTUS JA VEROTUS Katsaus kirjallisuuteen ja empiirinen kuva vapaaehtoisen eläkesäästämisen kehityksestä"
1 VATT-KESKUSTELUALOITTEITA VATT DISCUSSION PAPERS 408 VAPAAEHTOINEN ELÄKEVAKUUTUS JA VEROTUS Katsaus kirjallisuuteen ja empiirinen kuva vapaaehtoisen eläkesäästämisen kehityksestä Seppo Kari Jaakko Kiander Hanna Ulvinen Valtion taloudellinen tutkimuskeskus Government Institute for Economic Research Helsinki 2006
2 Tutkimuksen on rahoittanut Valtiontalouden tarkastusvirasto. Tekijät kiittävät Hannu Rajamäkeä, Visa Paajasta, Päivi Valdesia, Timo Silvolaa, Outi Krögeriä, Leena Kerkelää, Tuomas Kososta sekä Matti Sarvimäkeä hyödyllisistä kommenteista. ISBN (nid.) ISBN X (PDF) ISSN (nid.) ISSN (PDF) Valtion taloudellinen tutkimuskeskus Government Institute for Economic Research Arkadiankatu 7, Helsinki, Finland Oy Nord Print Ab Helsinki, joulukuu 2006
3 KARI, SEPPO KIANDER, JAAKKO ULVINEN, HANNA: VAPAA- EHTOINEN ELÄKEVAKUUTUS JA VEROTUS. Katsaus kirjallisuuteen ja empiirinen kuva vapaaehtoisen eläkesäästämisen kehityksestä. Helsinki, VATT, Valtion taloudellinen tutkimuskeskus, Government Institute for Economic Research, 2006, (C, ISSN (nid.), ISSN (PDF), No 408). ISBN (nid.), ISBN X (PDF). Tiivistelmä: Tutkimuksessa kuvataan vapaaehtoisen eläkesäästämisen kehitystä Suomessa 1990-luvulta viime vuosiin. Tarkastelu hyödyntää tulonjakotilaston otosaineistoja eri vuosilta. Tutkimuksen keskeiset havainnot ovat: Suoritettujen eläkevakuutusmaksujen määrä viisinkertaistui reaalisesti ja säästäjien lukumäärä seitsenkertaistui vuodesta 1994 vuoteen Keskimääräinen vuosimaksu pieneni. Nopeinta kasvu oli alimmissa tulodesiileissä. Eräissä nuorten aikuisten ikäluokissa osallistumisaste jopa kymmenkertaistui. Vuonna 2004 osallistumisaste oli lähes vakio 30-vuotiaista 50-vuotiaisiin asti. Naisten osuus eläkesäästäjistä nousi selvästi. Asiasanat: Vapaaehtoinen eläkesäästäminen, verotus KARI, SEPPO KIANDER, JAAKKO ULVINEN, HANNA: VAPAA- EHTOINEN ELÄKEVAKUUTUS JA VEROTUS. Katsaus kirjallisuuteen ja empiirinen kuva vapaaehtoisen eläkesäästämisen kehityksestä. Helsinki, VATT, Valtion taloudellinen tutkimuskeskus, Government Institute for Economic Research, 2006, (C, ISSN (nid.), ISSN (PDF), No 408). ISBN (nid.), ISBN X (PDF). Abstract: The study analyses the development of individual retirement savings in Finland since the middle of the 1990s. It utilizes the Income Distribution Survey data for several years. Our analysis indicates that the aggregate amount of insurance premia grew to five fold in real terms and the number of savers to seven fold from 1994 until The average annual premium declined. The growth of saving activity was higher in the lower income deciles. In some younger age classes the participation rate grew to even ten fold. In 2004 the participation rate was fairly constant across the age classes The share of women of pension savers grew clearly. Key words: Private pension saving, taxation
4 Sisällys 1 Johdanto 1 2 Vapaaehtoinen eläkesäästäminen osana kotitalouksien kokonaissäästämistä Kotitalouksien säästäminen: motiivit ja lähtökohdat Säästämisen mittaaminen ja säästämisaste Suomalaisten säästäminen Vapaaehtoinen eläkesäästäminen 8 3 Vapaaehtoisten eläkevakuutusmaksujen verotus Yleistä Vapaaehtoiset eläkevakuutusmaksut Suomen verojärjestelmässä Eläkesäästöjen veroedun suuruus 14 4 Vapaaehtoinen eläkesäästäminen Suomessa Vapaaehtoisen eläkesäästämisen kehittyminen Suomessa Luokittainen tarkastelu vapaaehtoisten eläkevakuutusmaksujen suuruudesta ja yleisyydestä Eläkesäästäminen ammatissa toimivien alimmassa ja ylimmässä desiilissä Yhteenveto aineistotarkastelun keskeisistä tuloksista 39 5 Vaikuttaako verotuki säästämiskäyttäytymiseen Katsaus empiiriseen kirjallisuuteen Voidaanko säästämisvaikutusta arvioida suomalaisella aineistolla? 43 6 Johtopäätökset 44 Lähteet 46 Liite 49
5 1 Johdanto Vapaaehtoisen eläkesäästämisen verotus on pitkään poikennut muiden säästämismuotojen verokohtelusta. Eläkevakuutusmaksut ovat verovähennyskelpoisia ja säästöille saatava tuotto karttuu verovapaasti. Vakuutukseen perustuvat etuudet luetaan täysimääräisesti saajansa verotettavaan tuloon. Poikkeavan verokohtelun on kokonaisuudessaan arvioitu tuovan eläkesäästöille merkittävän veroedun suhteessa tavanomaisiin säästämismuotoihin. Vuoden 2005 alussa vapaaehtoisen eläkesäästämisen verotuksessa tapahtui merkittävä muutos. Maksujen vähentäminen ja etuuksien verottaminen siirtyi progressiivisesta ansiotuloverotuksesta suhteelliseen verokantaan perustuvaan pääomatuloverotukseen. Uudistuksella tavoiteltiin veroetuuden tarkoituksenmukaisempaa kohdentumista eri tulonsaajaryhmiin sekä järjestelmän yksinkertaistamista ja veroedun parempaa läpinäkyvyyttä. Myös järjestelmän mahdollista kannustinta varhaiseen eläkkeelle jäämiseen pyrittiin vähentämään. Eläkesäästämisen poikkeavaa verokohtelua on perusteltu mm. sillä, että se tarjoaa mahdollisuuden täydentää lakisääteisen eläketurvan aukkoja. Tältä osin on viitattu erityisinä kohderyhminä yrittäjiin, kotiäiteihin sekä yleisesti tilanteisiin, joissa henkilön työura jää syystä tai toisesta lyhyeksi ja työeläketurva siksi matalaksi. Rinnastuksella sosiaaliturvaan on perusteltu myös vapaaehtoisten eläkesäästöjen vähennyskelpoisuutta verotuksessa. Lakisääteiset maksut ovat käytännössä vähennyskelpoisia; siksi sama kohtelu tulisi tarjota myös täydentävälle vapaaehtoiselle eläkesäästämiselle. Nämä perustelut on joskus katsottu ontuviksi mm. siksi, että vapaaehtoinen eläkesäästäminen voidaan pikemminkin rinnastaa muuhun finanssisäästämiseen. Verotuksen neutraalisuustavoite vaatisi yhtenäisten verotusperusteiden soveltamista kaikkiin säästämismuotoihin. Kritiikki sai uutta pohjaa 1990-luvun alun verouudistuksissa, joissa poistettiin erityisiä veroetuuksia ja luotiin varsin laajapohjainen yhtenäiseen matalaan verokantaan perustuva pääomatulojen verotus. Lisäksi pääosan vakuutussäästäjistä on arvioitu olleen hyvätuloisia palkansaajia eikä em. erityisryhmiin kuuluvia eläketurvan täydentäjiä. Arvostelua on herättänyt myös verotuen rajautuminen vakuutusyhtiöiden tarjoamiin tuotteisiin ja tästä mahdollisesti seuraava kilpailun vähäisyys. Kansainvälisessä keskustelussa verotukea on perusteltu usein sillä, että ihmiset ovat lyhytnäköisiä eivätkä ilman verokannustimia halua sitoa varojaan kauaksi tulevaisuuteen. Tässä yhteydessä viitataan usein vielä siihen, että kannustamalla vapaehtoiseen säästämiseen julkinen valta voi keventää tulevia perusturvamenoja.
6 2 Viimeisten kymmenen vuoden aikana vapaaehtoisen eläkesäästämisen merkitys on muuttunut oleellisesti. Eläkesäästäjien määrä on noussut nopeasti ja säästöjen määrä on kasvanut samalla merkittäväksi osaksi kotitalouksien kokonaissäästämistä. Myös kuva tyypillisestä eläkesäästäjästä on muuttunut. Tämä on nuorempi ja pienituloisempi kuin aiemmin. Tähän kehitykseen on luultavasti useita syitä, kuten lakisääteisen eläkejärjestelmän muutokset ja näihin kytkeytyvä kansalaisten kokema epävarmuus tulevien eläkkeiden tason riittävyydestä. Myös vakuutustuotteiden markkinoinnin on väitetty tulleen entistä intensiivisemmäksi ja kohdistuneen uusiin asiakasryhmiin. Eläkesäästämistä käsittelevä keskustelu on saanut uusia piirteitä viime vuosina. Valtiovarainministeriön asettama Siva-työryhmä (VM 2003) ehdotti osana laajempaa toimenpidekokonaisuutta eläkevakuutusten veroedun ulottamista pankkien ja rahoituspalveluyritysten tarjoamiin pitkäaikaissäästämistuotteisiin. Tavoitteena oli parantaa kilpailua ja tehokkuutta säästämispalvelujen tarjonnassa. Tärkeä toimintaympäristön muutos on myös työeläkejärjestelmään tehdyt korjaukset, jotka heikentävät eläkkeiden korvaustasoa erityisesti eläkevaiheen loppupäässä. Samalla terveys- ja hoivapalvelujen kustannukset nousevat yleistä hintojen nousua nopeammin. Eläkkeiden tason riittävyydestä ja julkisten palvelujen tasosta tulevaisuudessa voi perustellusti esiintyä epävarmuutta. Vapaaehtoiselle säästämiselle vanhuusiän taloudellisiin tarpeisiin on siten uudenlaista tilausta. Tässä tutkimuksessa tarkastellaan verotuksella tuetun vapaaehtoisen eläkesäästämisen kehitystä Suomessa 1990-luvun puolivälistä 2000-luvulle. Erityisenä huomion kohteena ovat muutokset verotuen kohdentumisessa. Kohdentumista tarkastellaan arvioimalla vakuutusmaksujen jakautumista erilaisten demograafisten muuttujien suhteen. Aineistolähteenä käytetään Tilastokeskuksen tulonjakotilaston palvelutietokantaa. Tutkimuksessa esitetään myös kirjallisuuskatsaus säästämisen verotukien vaikuttavuutta koskevaan empiiriseen tutkimukseen. Tutkimuksen luvussa 2 tarkastellaan kotitalouksien säästämiskäyttäytymistä talousteorian valossa sekä luodaan katsaus suomalaisten kotitalouksien säästämiseen ja finanssivarallisuuden hallintaan. Luvussa 3 tarkastellaan eläkesäästämisen verotusta; säännöksiä, veroedun mittaamista ja eläkesäästöjen verokohtelua verotukikäsitteistön näkökulmasta. Luvussa 4 esitetään tulonjakoaineistoon perustuva empiirinen katsaus eläkesäästöjen kehitykseen ja kohdentumiseen. Luku 5 sisältää kirjallisuuskatsauksen tukien käyttäytymisvaikutuksia koskeviin tutkimuksiin. Luku 6 sisältää yhteenvedon.
7 3 2 Vapaaehtoinen eläkesäästäminen osana kotitalouksien kokonaissäästämistä 2.1 Kotitalouksien säästäminen: motiivit ja lähtökohdat Taloustieteen vakiintunut lähestymistapa kotitalouksien kulutukseen ja säästämiseen perustuu ns. elinkaarimalliin. Malli tarkastelee pitkäjänteisesti toimintaansa suunnittelevaa kotitaloutta, joka päättää taloudellisten resurssiensa (optimaalisesta) ajallisesta kohdentamisesta kulutukseen. Mallin mukaan kotitaloudet pyrkivät tasaamaan kulutustaan yli elinkaaren siten, että viimeisestä kulutukseen käytetystä rahayksiköstä saatu hyöty on sama kullakin periodilla. Malli ennustaa siten nuorten ottavan lainaa tulevia tulojaan vastaan, keski-ikäisten säästävän ja vanhusten käyttävän luomaansa varallisuutta kulutukseen. Kotitalouden maksimointiongelma kohdistuu siis elinikäiseen hyötyyn; säästäminen on keino tasata kulutusta ajanjaksojen välillä. Elinkaarimallissa kulutustaso riippuu varallisuudesta, jäljellä olevan elinkaaren aikana ansaittavista tuloista, säästökorosta sekä tulevan kulutuksen arvottamisesta suhteessa nykyiseen kulutukseen (diskonttotekijä). Tulojen osalta siis elinkaaritulo, ei yksittäisen periodin tulo, määrää kyseisen periodin kulutuksen. Mallin mukaan mm. yllätykselliset resurssien lisäykset kuten lottovoitto vaikuttavat tasaisesti koko jäljellä olevan eliniän kulutukseen. Vastaavasti täysin tiedossa oleva tulotason muutos, esimerkiksi eläkkeelle jäämisestä johtuva, ei vaikuta kulutukseen. Muutokseen on varauduttu etukäteen säästämällä. Eläkereformi, jossa tulevien eläkkeiden taso paranee, aiheuttaa ennakointivaikutuksen. Työssäkäyvät varautuvat vanhuusvaiheen parantuneisiin tulonäkymiin lisäämällä nykyistä kulutustaan ja vähentämällä säästämistä. Vastaavasti eläkkeiden leikkaamiseen varaudutaan lisäämällä työssäolovaiheen säästämistä. Elinkaarimallissa säästöjen verotus vaikuttaa kulutus- ja säästämisvalintoihin säästöjen nettotuoton pienenemisen kautta. Verotuksella on substituutio- ja tulovaikutus. Substituutiovaikutuksen johdosta tuleva kulutus tulee vähemmän houkuttelevaksi. Insentiivit työntekoon ja säästämiseen heikkenevät. Tulovaikutus liittyy tulontasauksessa tarvittavaan säästämisen määrään. Se on yleensä substituutiovaikutuksen kanssa vastakkaissuuntainen. Puhtaan elinkaarimallin valossa säästäminen on perusteltua vain resurssien siirtämiseksi tuleville periodeille, joilla tulotason tiedetään ennakolta olevan matala (eläkevaihe) tai menojen tason korkea (vanhuusvaiheen hoivakustannukset). Taloustieteessä on toki ollut tämän lisäksi esillä muita säästämismotiiveja, kuten varautuminen ennakoimattomiin riskeihin, säästäminen suuria hankintoja varten ja halu jättää varoja perillisille.
8 4 Muun muassa terveyteen ja tulonansaintakykyyn sekä eläkevaiheen pituuteen liittyvät epävarmuudet luovat elinkaarimallia täydentävän motiivin säästämiselle. Henkilö haluaa ylläpitää puskurirahastoa, jota hyödynnetään kulutuksen ylläpitämiseksi riskien toteutuessa. Julkinen sosiaaliturva, joka takaa tietyn perusturvan ja vakuuttaa monilta riskeiltä vähentää varovaisuussäästämisen tarvetta. Varovaisuussäästäminen saattaa selittää säästämistä tai varojen hidasta purkua eläkevaiheessa. Asuntosäästäminen, jonka on arvioitu olevan OECD-maissa yleisin syy säästämiselle, on keskeinen esimerkki tavoitesäästämisestä. Sen taustalla, että säästetään perinnön jättöä varten, on arvioitu löytyvän monia erilaisia käyttäytymismalleja. Tahattoman perinnön mallissa ihmiset säästävät iäkkäinäkin varovaisuussyistä, mutta säästämistä ei motivoi varsinaisesti perinnön jättäminen. Puhtaan altruismin mallissa sen sijaan kaikki perinnön jättäminen on suunniteltua ja perintöjen jakamisella pyritään tasaamaan hyvinvointieroja. Perintöjä voidaan jättää myös puhtaasti antamisen ilosta antajan miettimättä vastaanottajan kokemaa hyötyä. Perinnön jättämistä saattaa motivoida myös toive tai lupaus vastapalvelusta perinnönsaajan taholta. Viimeaikaisessa tutkimuksessa on tuotu esiin myös elinkaarihypoteesille vaihtoehtoisia ja täydentäviä malleja. Uudempaa selitystä säästämiskäyttäytymiselle edustavat muun muassa habit formation -mallit, joiden mukaan kuluttajien tottumukset eivät vaihtele samalla tavalla kuin tulot, mistä seuraa, että tulojen vaihdellessa kuluttajat eivät tasaa tulojaan elinkaarimallin ennustamalla tavalla. Ns. käyttäytymisteorioiden mukaan kuluttajat eivät eri syistä kykene rationaaliseen elinkaarisuunnitteluun tai suunnitelman toteutukseen. 1 Näillä malleilla pyritään selittämään havaittuja käyttäytymispiirteitä jotka eivät sovi yhteen em. rationaaliseen käyttäytymiseen perustuvien mallien kanssa. Näistä piirteistä mainittakoon ylisuurten kulutusluottojen hankkiminen, säästämisen riittämättömyys kulutustason ylläpitämiseksi ja halu sitoa varallisuutta pitkäaikaisiin epälikvideihin sijoituksiin. 2.2 Säästämisen mittaaminen ja säästämisaste Kansantalouden tilinpidossa säästäminen määritellään virtakäsitteenä: säästäminen on vuotuisesta tulovirrasta kuluttamatta jäänyt osuus. Säästämisaste taas ilmaisee suhdelukuna, kuinka suuri osa käytettävissä olevista tuloista jää kulutusmenojen jälkeen säästöön. Empiirisesti säästäminen voidaan laskea myös varallisuuden muutoksena kahden periodin välillä. Tällöin paitsi varallisuuden lisäys myös varallisuuden arvonmuutokset tulevat luetuiksi säästämiseksi. Säästämisen määrittely ei ole täysin suoraviivaista. Esimerkiksi seuraavien asioiden kohdalla on erilaisia käytäntöjä laskettaessa säästämistä aggregaattitasolla: tulon- 1 Esim. Bernheim (2002).
9 5 siirtojen lukeminen tulopohjaan, reaalipääoman poistojen ja epäsuorien verojen käsittely, realisoituneiden ja realisoitumattomien pääomavoittojen erottelu sekä tiettyjen kestokulutushyödykkeiden lukeminen säästämiseksi 2. Säästämisasteen on osoitettu korreloivan positiivisesti investointilukujen ja talouden kasvulukujen kanssa. Tulos tukee elinkaarihypoteesia: säästämistä käytetään kulutuksen tasaamiseen yli elinkaaren, joten säästämisen kuvaaja iän suhteen on käänteinen U-käyrä. Talouskasvun ja väestön kasvun yhteys kokonaissäästämiseen on positiivinen. Maiden välillä on havaittu yhtäläisyyksiä säästämisasteissa. Säästämisasteen on todettu olevan korkeimmillaan vuotiailla. Kansainvälisesti säästämisasteet ovat myös laskeneet. Tämä seikka sopii yhteen elinkaariajattelun kanssa: väestö ikääntyy ja suuret ikäluokat kuluttavat säästöjään. Eri-ikäiset henkilöt kuluttavat ja säästävät eri tavoin. Puhtaan ikäselityksen rinnalle on noussut myös ikäkohorttien vaikutus: eri sukupolvien välillä on eroja kulutuksessa ja säästämisessä. Lisäksi eri sukupolvilla saattaa olla erilainen suhtautuminen esimerkiksi riskiin ja lainanottoon. Väestön ikääntymisellä onkin suuri merkitys säästämisen ja kulutuksen rakenteiden kehityksessä. Muiksi säästämisasteen laskua selittäviksi tekijöiksi on esitetty muun muassa lisääntynyt julkisen vallan tarjoama sosiaaliturva, muutokset tulojen uudelleenjakautumisessa, rahoitusmarkkinoiden kasvu ja monipuolistuminen sekä asumisesta ja sijoituksista saatavien tuottojen kasvu. 2.3 Suomalaisten säästäminen Kotitalouksien säästäminen määrää suurelta osin talouden säästämisasteen. Suomessa säästämisaste, säästämisen osuus käytettävissä olevista tuloista, on ollut toisen maailmansodan jälkeen kansainvälisesti keskimääräistä alhaisempi. Kuviossa 2.1 on esitetty säästämisasteiden kehitys Suomessa vuodesta 1960 lähtien 3. Kuvion tiedot perustuvat aggregaattiaineistoon, minkä johdosta säästämisen suuruuden määrittely on pelkistettyä. Tarkan säästämisen suuruuden laskeminen ja säästämiskäyttäytymisen analysoiminen edellyttää mikroaineistoa kotitalouksien kulutuksesta, kulutusrakenteesta ja tuloista. Suomalaisista aineistoista lähinnä tällaista aineistoa ovat Tilastokeskuksen Kulutustutkimukset. Kulutustutkimuksia hyödyntäen Riihelä ja Sullström (2006) ovat laskeneet suomalaisten kotitalouksien säästämisasteita, jotka ovat jopa merkittävästi Kansantalouden tilinpidon lukuja korkeampia. 2 OECD (2002): The Various Measures of Saving Rates and Their Interpretation. 3 Esimerkiksi Yhdysvalloissa sotien jälkeinen huippu säästämisasteessa, 12,4 prosenttia, saavutettiin vuonna 1965, jonka jälkeen säästämisaste on laskenut. Vuonna 2005 säästämisaste Yhdysvalloissa oli 0,8 prosenttia. Verrattaessa Suomen ja muiden maiden kotitalouksien säästämis- ja sijoituskäyttäytymistä on huomioitava maiden erilaiset taustat. Erityisesti lainsäädännön ja sosiaaliturvan eroista sekä rahoitusmarkkinoiden kehittyneisyydestä johtuen maiden välinen vertailu on ongelmallista.
10 6 Kuvio 2.1 Kotitalouksien säästämisaste Suomessa % Lähde: Tilastokeskus, Kansantalouden tilinpito Suomessa kotitalouksien säästäminen on korkeimmillaan 55-vuotiailla, eikä säästäminen laske juuri tämän iän jälkeenkään. Elinkaarihypoteesin oletus, jonka mukaan kotitaloudet pyrkivät tasaamaan kulutusta tulojen vaihtelusta johtuen ei siis näyttäisi Suomessa olevan voimassa 4. Pohjoismaisella hyvinvointiyhteiskuntamallilla ja tasaisella tulonjaolla on oletettu olevan vaikutusta myös kotitalouksien säästämiskäyttäytymiseen 5. Suomessa tulonjako on Ruotsin ja Tanskan ohella maailman tasaisin, vaikka 1990-luvulla tuloerot kasvoivatkin. Suomen varsin tasaiseen tulonjakoon vaikuttavat keskeisesti progressiivinen tuloverotus ja tulonsiirrot. Kotitalouksista pienituloisimman kolmanneksen käytettävissä olevista tuloista huomattava osuus on yhteiskunnan maksamia tulonsiirtoja. Lakisääteisen eläkkeen tasolla on yhteys vapaaehtoiseen säästämiseen, koska kattava lakisääteinen eläkejärjestelmä vähentää tarvetta varautua taloudellisesti vanhuuden varalle. Empiiristen tutkimusten mukaan pakollinen säästämisjärjestelmä vähentää kokonaissäästämistä, koska henkilöt vähentävät vapaaehtoista säästämistään. Lakisääteisten eläkkeiden taso vaikuttaa huomattavasti enemmän kuitenkin vapaaehtoiseen eläkesäästämiseen kuin muuhun säästämiseen. Kansainvälisissä tarkasteluissa eläketurva jaetaan usein ns. kolmeen pilariin. Ensimmäinen pilari kuvaa lakisääteistä, pakollista eläkettä, johon Suomessa kuuluvat kansan- ja työeläkkeet. Toiseen pilariin kuuluvat työnantajan järjestämä kollek- 4 Tuoreita tutkimuksia suomalaisten kotitalouksien kulutus- ja säästämiskäyttäytymisestä ovat esimerkiksi Riihelä ja Sullström (2006) sekä Riihelä (2006). 5 Tutkimuksia tulojen uudelleenjaosta sekä kotitalouksien eriarvoisuudesta Riihelä ja Sullström (2004) sekä Riihelä, Sullström ja Tuomala (2005).
11 7 tiivinen lisäeläketurva. Kolmas pilari sisältää henkilön omat, vapaaehtoiset eläkesuoritukset. Eläketurvapilareiden painopiste vaihtelee maiden välillä. Suomessa toisen ja kolmannen pilarin yhteenlaskettu osuus eläketurvan kokonaismäärästä jää muutamaan prosenttiin: yksilöllisen eläketurvan merkitys on Suomessa pieni. Erityisesti kansainvälisissä vertailuissa Suomen yksityinen eläketurva näyttää mitättömältä. Vuonna 2002 noin 63 prosenttia suomalaisista asuntokunnista asui omistusasunnossa. Asuntovelallisia oli noin 1,2 miljoonaa ja vuotiaista joka toisella oli asuntolainaa. Asuntovarallisuus muodostaakin merkittävän osuuden kotitalouksien varallisuudesta Suomessa (kuvio 2.2) ja asunnon arvon vaihteluilla on suuri vaikutus kotitalouksien kulutusmahdollisuuksiin. Asuntovelka ohjaa erityisesti nuorten säästämistä. Ulkomaisissa tutkimuksissa on arvioitu, että omistusasumiseen kannustava veropolitiikka voi vähentää huomattavastikin kotitalouksien intoa sijoittaa osakemarkkinoille sekä hajauttaa varallisuutta tehokkaasti. Asuntosäästäminen voi olla myös eläkesäästämisen muoto, jolloin asuntovarallisuutta käytetään kulutuksen rahoittamiseen eläkeiässä 6. Kuvio 2.2 Kotitalouksien varallisuuden koostumus vuosina 1998 ja Arvopaperit 6,1 % Talletukset 8,6 % Kulkuvälineet 7,1 % Muut rahavarat, ml. vakuutussäästöt 2,3 % 2004 Arvopaperit 7,2 % Talletukset 7,6 % Kulkuvälineet 7,2 % Muut rahavarat, ml. vakuutussäästöt 2,6 % Vapaaajanasunto 8,9 % Vapaaajanasunto 9,5 % Muut asunnot 8,8 % Vakituinen asunto 58,2 % Muut asunnot 9,3 % Vakituinen asunto 56,7 % Lähde: Tilastokeskus, Varallisuustutkimus 1998 ja Suomessa kotitalouksien varallisuus on valtaosin kiinteää omaisuutta: asuntovarallisuutta sekä autoja ja muita kulkuvälineitä. Kiinteän omaisuuden osuus varallisuudesta oli vuoden 2004 varallisuustutkimuksessa keskimäärin 83 prosenttia. 7 Lisäksi oman asunnon arvonnousu on kasvattanut eniten kotitalouksien varalli- 6 Hyytinen, Johansson ja Määttänen (2006). 7 Tiedot varallisuustutkimusten tuloksista perustuvat Tilastokeskuksen ilmoittamiin ennakkotietoihin.
12 8 suutta: vuonna 2004 noin neljännes varallisuuden kasvusta johtui oman asunnon arvonnoususta. Rahoitusvarallisuuden talletuksien, osakkeiden sekä rahasto- ja vakuutussäästöjen osuus kotitalouksien kokonaisvarallisuudesta oli vuonna 2004 noin 17 prosenttia, eli samaa tasoa kuin se oli vuonna Tarkasteltaessa pidempää aikaväliä nähdään, että kotitalouksien rahoitusvarojen osuus on kasvanut ja niiden koostumus on muuttunut. Rahoitusvarallisuudessa talletusten osuus on pienentynyt ja kotitalouksien varoja on siirtynyt pörssiosakkeisiin sekä rahasto- ja vakuutussäästämiseen. Taulukossa 2.1 esitetään vielä vuoden 2004 varallisuustutkimuksen tuloksia kotitalouksien rahoitusvarallisuuden rakenteesta. Taulukko 2.1 Kotitalouksien rahoitusvarallisuuden arvo ja rakenne ikäluokittain vuonna 2004, euroa/kotitalous ja prosenttiosuudet Rahoitusvarallisuus yhteensä Kaikki Viitehenkilön ikä Alle 25-v v v v v 65v täyttäneet % % % % % % % Talletukset , , , , , , ,1 Pörssiosakkeet ,7 80 2, , , , , ,9 Sijoitusrahasto-osuudet , , , , , , ,8 Säästö- ja sijoitusvakuutukset ,1 70 2, , , , , ,4 Eläkevakuutukset ,2 10 0, , , , , ,3 Muut rahoitusvarat , , , , , , ,6 Lähde: Tilastokeskus, Varallisuustutkimus Vapaaehtoinen eläkesäästäminen Yksilöllinen eläkesäästäminen on lisääntynyt Suomessa erityisesti 1990-luvun puolivälin jälkeen. Keskustelu lakisääteisen eläketurvan rahoitusongelmista on saattanut vaikuttaa vapaaehtoiseen eläkesäästämisen yleistymiseen. Valtiovalta tukee vapaaehtoista eläkesäästämistä veroeduin. Ilman tarkempaa tutkimusta on kuitenkin mahdotonta päätellä, onko lisääntyneen yksilöllisen eläkesäästämisen taustalla edullinen verokohtelu vai huoli lakisääteisen eläketurvan riittävyydestä. Yksilöllisestä eläkesäästämisestä on kuitenkin tullut yhä tärkeämpi lakisääteistä eläketurvaa täydentävä vaihtoehtoinen säästämismuoto.
13 9 Vapaaehtoinen eläkevakuutus on vakuutusyhtiöiden tarjoama sijoitusmuoto, jossa vakuutuksenottaja maksaa usein toistuvasti sopimuksenmukaisen summan sijoitettavaksi sijoitusrahastoon. Eläkevakuutuksen perusteella vakuutusyhtiö maksaa vakuutetulle eläkettä sovitusta iästä alkaen sovituissa eläke-erissä. Eläkevakuutuksen yksi keskeinen ominaisuus on varojen sitoutuminen eläkeikään asti. Lisäksi vakuutusyhtiö perii vakuutuksenottajalta hoitopalkkioita. Tulokset kuitenkin ovat osoittaneet eläkevakuutuksen olevan useasti taloudellisesti hyödyllinen sijoituspäätös ja se saattaa olla esimerkiksi rahastosäästämistä edullisempi sijoitusvaihtoehto. (Vaihekoski, 2003) Vastauksena demograafisiin haasteisiin useassa EU-maassa sekä Norjassa ja USA:ssa eläkejärjestelmiä on uudistettu tai kehitystyö on parhaillaan käynnissä. Ruotsi on jo uudistanut eläkejärjestelmiään ja ottanut käyttöön yksilölliset, maksuperusteiset eläketilit. Saksassa on hyväksytty laaja eläkeuudistus, jonka tavoitteena on kannustaa kansalaisia yksilölliseen eläkesäästämiseen. Yksilöllistä eläkesäästämistä on kehitetty myös muun muassa Irlannissa, Iso-Britanniassa, Italiassa, Portugalissa ja Ranskassa 8. Aikaisemmin eläkejärjestelmien pääpaino on ollut etukäteisrahastoinnissa, koska järjestelmän avulla on haluttu vahvistaa pääomamarkkinoita ja lieventää suuriin ikäluokkiin kohdistuvia maksupaineita. Uudistukset suosivat nykyään maksuperusteisia järjestelmiä, joissa vakuutusmaksu sijoitustuottoineen määrää tulevan eläkkeen suuruuden; tärkeäksi tekijäksi ovat nousseet läpinäkyvyyden lisääminen sekä maksujen ja etuuksien välisen yhteyden lujittaminen. Eläkeuudistukset ovat yleisesti tehneet mahdolliseksi sen, että eläkesäästötuotteita saavat tarjota kaikki rahoituspalvelujen tarjoajat: vakuutusyhtiöt, pankit ja sijoitusrahastot. Muissa pohjoismaissa ja lähes kaikissa EU-maissa on pitkäaikaisen säästämisen kannusteet ulotettu eläkevakuutusmaksujen ohella myös muihin säästämismuotoihin. Suomessa eläkesäästäminen on rajattu koskemaan vain eläkevakuutusta ja sen tarjoaminen on lainsäädännössä myönnetty ainoastaan vakuutusyhtiöille. Kysymys yksityisen säästämisen ja julkisten tulonsiirtojen roolista pidentyneen eläkeiän aiheuttamien kustannusten rahoittamisessa on keskeinen. Jos Suomen vastauksena on siirtyminen yksityisiin eläkejärjestelyihin, nousevat tulojen epätasaisesta jakautumisesta aiheutuvat oikeudenmukaisuusaspektit mukaan keskusteluun. On myös esitetty, että julkisen vallan tulisi ottaa paternalistisempi ote kotitalouksien säästämispäätöksiin. Selvää kuitenkin on, että kotitaloudet tarvitsevat vakaan ympäristön sekä mahdollisimman suuren tietomäärän eläketurvan riittävyydestä pitkän aikavälin säästämispäätösten ja eläkesuunnittelun tueksi. 8 Katsaus vapaaehtoisista eläkejärjestelyistä ja niiden verotuksesta eri maissa SIVA-työryhmän väliraportissa 4/2003.
14 10 3 Vapaaehtoisten eläkevakuutusmaksujen verotus 3.1 Yleistä Erilaisia säästämismuotoja kohdellaan verotuksessa varsin eri tavoin. Eroja voidaan havaita ainakin kolmessa vaiheessa säästöjen elinkaarella, säästämisvaiheessa, varojen karttumisvaiheessa ja varojen purkuvaiheessa. Säästöt voivat olla vähennyskelpoisia tai vähennyskelvottomia henkilön tuloveroa laskettaessa (säästämisvaihe). Säästöjen vuosittaiseen tuottoon tai arvonnousuun saattaa kohdistua tulo- tai varallisuusvero tai sitten ne ovat verovapaita (karttumisvaihe). Nostettavat varat saatetaan lukea saajan veronalaisiin tuloihin tai vaihtoehtoisesti ne ovat verovapaita (varojen nostovaihe). Tiivistettynä kysymys on siis siitä, verotetaanko pääoman muodostumista, pääoman vuotuista tuottoa, vai varallisuuden nostamista kulutukseen (eläkettä). Säästämisen verokohtelua tulee arvioida tarkastelemalla kaikkia osatekijöitä yhdessä. Eri veromalleista on yleistyneenä käytäntönä käyttää kolmikirjaimisia lyhenteitä, joissa T-kirjain viittaa verotukseen ja E-kirjain verovapauteen. Useimmissa teollisuusmaissa 9 ja Suomessa sovelletusta eläkesäästämisen verokohtelusta, jossa eläkevakuutusmaksut maksetaan verovapaista tuloista ja niiden tuotot ovat verovapaita, mutta eläke on veronalaista tuloa, käytetään nimitystä EET-malli. 10 Veromallissa TEE eläkevakuutusmaksuja tehdään verotetuista tuloista (ei vähennystä), mutta sijoitusten tuotot ja itse eläkkeet ovat verovapaita. TTE-malli vastaa tavanomaista tuloverotusta. Säästöihin ei liity vähennystä ja säästöjen vuosittainen tuotto verotetaan. Säästöpääoman nostamisesta ei puolestaan aiheudu veroseuraamuksia. EU:n jäsenmaista Italiassa, Ruotsissa ja Tanskassa eläkesäästämisen verotus perustuu ETT-malliin, jossa eläke-etuuksien lisäksi myös eläkepääoman vuosituottoon (kasvuun) kohdistuu vero. Mallit EET ja TEE edustavat kulutusverotyyppistä verotusta kun taas mallien TTE ja ETT lähestymistapana on laaja tuloveropohja. 3.2 Vapaaehtoiset eläkevakuutusmaksut Suomen verojärjestelmässä Suomessa vapaaehtoisten eläkevakuutusten verokohtelu on perustunut jo useiden vuosikymmenten ajan EET-mallin mukaiseen järjestelmään, jossa vakuutusmak- 9 Yoo ja Serres (2004) tarkastelevat vapaaehtoisen eläkesäästämisen verokohtelua eri maissa. 10 Ensimmäinen E viittaa siihen, että säästöt tehdään vähennyksen ansiosta verottamattomista tuloista. Toinen E viittaa varojen karttumiseen vakuutusyhtiössä verovapaasti. T-kirjain viittaa eläke-etuuden veronalaisuuteen.
15 11 sut ovat vähennyskelpoisia. 11 Seuraavassa tarkastellaan järjestelmän kehittymistä viimeisten kahdenkymmenen vuoden aikana luvun lopulla verovelvollisella oli Suomessa oikeus vähentää omasta ja perheenjäsenensä eläkevakuutuksesta suoritetut maksut. Vähennyksen enimmäismäärä oli vuodesta 1986 alkaen 18 prosenttia henkilön ansiotulosta (Taulukko 3.1). 12 Pakollisten ja vapaaehtoisten eläkevakuutusmaksujen vähennysten yläraja määräytyi maksujen yhteenlasketun määrän perusteella. Tämä tarkoitti sitä, että vapaaehtoisia eläkevakuutusmaksuja ei saanut vähentää lainkaan, jos pakolliset maksut ylittivät säädetyn rajan ansiotulon määrästä. Vähennyksen perusteena käytettiin valtionverotuksen ansiotulojen määrää, joista oli tehty luonnolliset vähennykset. Vähennys tehtiin samansuuruisena valtion ja kunnan verotuksessa. Eläkevakuutus oli perhekohtainen. Vähennyksen sai tehdä riippumatta siitä, kumpi puolisoista oli maksun suorittanut ja kuka oli edunsaaja. Taulukko 3.1 Vapaaehtoisen eläkevakuutusmaksun verotus Vapaaehtoisen eläkevakuutuksen verovähennyskelpoisuus ja siihen liittyvät rajoitteet 1986: - Vähennysoikeus 18 % ansiotulosta - Ei eläkeikärajaa 1989: - Vähennysoikeus 15 % ansiotulosta - Ei eläkeikärajaa 1991: - Vähennysoikeus 12 % ansiotulosta - Ei eläkeikärajaa 1993: - Eläkeikä vähintään 58 vuotta - Peruseläketurvasääntö: eläketurvaselvityksellä vähennys markkaa (8 500 ) vuodessa; peruseläketurvan taso enintään 66 % tuloista - Vanhat vakuutukset (otettu ennen ) : ei eläkeikärajaa, vähennys enintään markkaa ja 10 % ansiotuloista 1995: - Minimisääntö: 10 % vähennysoikeus, enintään markkaa (2 500 ) 1999: - Eläkeikä vähintään 60 vuotta - Peruseläketurvan taso enintään 60 % tuloista - 60 %:n sääntö: jos eläkeikää tai eläketasoa koskevat edellytykset eivät täyty tai markan raja ylittyy, maksuista vähennyskelpoisia 60 % ja enintään markkaa (5 000 ) - Vanhat eläkkeet (otettu ): 60 %:n sääntö 11 Jo vuoden 1920 tulo- ja omaisuusverolaissa oli EET-mallin mukainen säännös vapaaehtoisten henki-, pääoma-, elinkorko-, tapaturma- ja sairausvakuutusmaksujen verotuksesta ja niihin liittyvästä verovähennysoikeudesta. Myöhempinä vuosina vapaaehtoisten vakuutusmaksujen verotuksesta on säädetty tulo- ja varallisuusverolaissa. 12 Kattava katsaus vapaaehtoisten eläkevakuutusten verokohteluun Ossa (1999).
442 VAPAAEHTOISET ELÄKE- VAKUUTUKSET JA VUODEN 2005 VEROUUDISTUS
VATT-KESKUSTELUALOITTEITA VATT DISCUSSION PAPERS 442 VAPAAEHTOISET ELÄKE- VAKUUTUKSET JA VUODEN 2005 VEROUUDISTUS Jarkko Harju Valtion taloudellinen tutkimuskeskus Government Institute for Economic Research
208 LASKELMIA VAPAAEHTOISEN ELÄKEVAKUUTUK- SEN VEROTUKSEN TASOSTA
VATT-KESKUSTELUALOITTEITA VATT-DISCUSSION PAPERS 208 LASKELMIA VAPAAEHTOISEN ELÄKEVAKUUTUK- SEN VEROTUKSEN TASOSTA Seppo Kari Valtion taloudellinen tutkimuskeskus Government Institute for Economic Research